দ্বাদশ শতাব্দীর রেনেসাঁ
উচ্চ মধ্যযুগের গোড়ার দিকে যে সময়ে নানাবিধ বিষয়ে পরিবর্তন দেখা গিয়েছিল, তাকে দ্বাদশ শতাব্দীর রেনেসাঁস বলে। সামাজিক, রাজনৈতিক, অর্থনৈতিক পরিবর্তন ছাড়াও পশ্চিম-ইউরোপীয় দর্শনশাস্ত্র ও বিজ্ঞানের জাগরন ঘটে। এই পরিবর্তনের ফলে পরবর্তী পঞ্চদশ শতাব্দীতে ইতালীয় নবজাগরণের সাহিত্য ও শৈল্পিক আন্দোলন এবং সপ্তদশ শতকের বৈজ্ঞানিক উদ্ভাবনের মতো প্রগতির পথ প্রশস্ত হয়েছিল ।